Projektas



**ROKIŠKIO RAJONO SAVIVALDYBĖS TARYBA**

**SPRENDIMAS**

**DĖL PRITARIMO TEIKTI PROJEKTO PARAIŠKĄ IR DALINIO JO FINANSAVIMO**

2023 m. kovo 31 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 2021-2030 metų plėtros programos valdytojos Lietuvos Respublikos kultūros ministerijos kultūros ir kūrybingumo plėtros programos pažangos priemonės Nr. 08-001-04-06-01 „Tvarių prielaidų ir paskatų aktualizuoti kultūros paveldo vertybes sukūrimas“ veiklos „7.1. Kultūros paveldo aktualizavimas ir įveiklinimas“ projektų finansavimo sąlygų aprašu, patvirtintu Lietuvos Respublikos kultūros ministro 2022 m. gruodžio 2 d. įsakymu Nr. ĮV-961, Rokiškio rajono savivaldybės projektų rengimo ir įgyvendinimo koordinavimo grupės 2023 m. sausio 9 d. posėdžio protokolu Nr. ĮP-1, ir siekdama pritraukti ES fondų investicijų programos finansavimą, Rokiškio rajono savivaldybės taryba nusprendžia:

1. Pritarti teikti Rokiškio tautodailininkų asociacijai „Salų dvaro sodybos rūmų pritaikymas kultūriniam turizmui“ projekto įgyvendinimo planą pagal ES fondų investicijų programos finansuojamą veiklą 08-001-04-06-01 „Kultūros paveldo aktualizavimas ir įveiklinimas“.

2. Pritarti biudžetinės įstaigos Rokiškio rajono savivaldybės administracijos dalyvavimui partnerio teisėmis Rokiškio tautodailininkų asociacijos teikiamame projekte „Salų dvaro sodybos rūmų pritaikymas kultūriniam turizmui“ ES fondų investicijų programos finansavimui gauti pagal veiklą 08-001-04-06-01 „Kultūros paveldo aktualizavimas ir įveiklinimas“.

3. Pritarti Rokiškio tautodailininkų asociacijos projekto „Salų dvaro sodybos rūmų pritaikymas kultūriniam turizmui“ savivaldybės biudžeto lėšų daliniam finansavimui ir numatyti 2023-2024 m. savivaldybės biudžeto lėšų projekto prisidėjimui ne mažiau kaip 36 proc. projekto tinkamų finansuoti išlaidų.

4. Įgalioti Rokiškio rajono savivaldybės administracijos direktorių pasirašyti partnerio deklaraciją ir partnerystės sutartį su Rokiškio tautodailininkų asociacija.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Reda Ruželienė

Rokiškio rajono savivaldybės tarybai

**TEIKIAMO SPRENDIMO PROJEKTO ,,DĖL PRITARIMO TEIKTI PROJEKTO PARAIŠKĄ IR DALINIO JO FINANSAVIMO“**

**AIŠKINAMASIS RAŠTAS**

**Sprendimo projekto tikslai ir uždaviniai.**

Šiuo sprendimo projektu siūloma pritarti Rokiškio tautodailininkų asociacijos projekto „Salų dvaro sodybos rūmų pritaikymas kultūriniam turizmui“ teikti projekto įgyvendinimo planą (PĮP) pagal ES fondų investicijų programos finansuojamą veiklą „Kultūros paveldo aktualizavimas ir įveiklinimas“, įtraukiant į projekto „Salų dvaro sodybos rūmų pritaikymas kultūriniam turizmui“ įgyvendinimą partnerį- Rokiškio rajono savivaldybės administraciją bei numatyti projekto daliniam finansavimui savivaldybės biudžeto lėšas 2023-2024 m.

**Teisinio reguliavimo nuostatos.**

Kultūros ministerijos plėtros programos pažangos priemonės Nr.08-001-04-06-01 „Tvarių prielaidų ir paskatų aktualizuoti kultūros paveldo vertybes sukūrimas“aprašas.

Lietuvos Respublikos kultūros ministro 2022 m. gruodžio 2 d. įsakymu Nr. ĮV-961 „Dėl 2021–2030 metų Lietuvos Respublikos kultūros ministerijos kultūros ir kūrybingumo plėtros programos pažangos priemonės Nr. 08-001-04-06-01 „Tvarių prielaidų ir paskatų aktualizuoti kultūros paveldo vertybes sukūrimas“ veiklos „7.1. Kultūros paveldo aktualizavimas ir įveiklinimas“ patvirtintas projektų finansavimo sąlygų aprašas.

**Sprendimo projekto esmė.**

VŠĮ Centrinė projektų valdymo agentūra paskelbė kvietimą iki 2023-04-30 teikti projekto įgyvendinimo paraiškas (PĮP) pagal konkursinę Kultūros ir kūrybingumo plėtros programos pažangos priemonę Nr. 08-001-04-06-01 „Tvarių prielaidų ir paskatų aktualizuoti paveldo vertybes sukūrimas“. Teikti paraiškas gali tik vidurio ir vakarų Lietuvos regione esančių kultūros paveldo objektų savininkai bei valdytojai (tiek privatūs, tiek viešieji asmenys). Planuojama kvietimo suma – 12 mln. Eur Europos Sąjungos lėšų, maksimalus paramos intensyvumas – 85 procentai. Maksimali subsidija vienam projektui 750 000 Eur. Projektų atranka bus atliekama konkurso būdu, taikant bendruosius ir prioritetinius projektų atrankos kriterijus. Rokiškio tautodailininkų asociacija, kuri vykdo veiklą išnuomotame Salų dvaro sodybos pastate, planuoja teikti projekto „Salų dvaro sodybos rūmų pritaikymas kultūriniam turizmui“ paraišką. Jei projektas būtų atrinktas finansavimui iš ES gauti, būtų galimybė kompensuoti dalį į dvaro pastato atnaujinimą investuotų savivaldybės lėšų - apie **500 000 Eur**, panaudotų šio dvaro pastato sutvarkymui 2022 m. ir numatomų dar panaudoti 2023 m.

**Reikalavimai įgyvendinus projektų veiklas –** Rokiškio tautodailinkų asociacija turi užtikrinti, kad 5 metus po projekto finansavimo pabaigos nebus keičiamas veiklos, kuriai buvo skirtos investicijos, pobūdis ir bus užtikrinamas kultūros paslaugų tęstinumas. Nuosavo įnašo dydis -ne mažiau kaip 15 procentų visų tinkamų finansuoti projekto išlaidų. Atsižvelgiant į tai, kad projektų atrankos būdas yra **konkursinis**, o planuojamas paramą gavusių kultūros ir turizmo objektų skaičius – 16, būtinas kuo didesnis galimų prioritetinių kriterijų balų skaičius. Todėl yra tikslingas maksimalus prisidėjimas nuosavu indėliu t.y. 15 proc. (minimalus) + 21 proc. (maksimalus), iš viso 36 proc.- apie **300 000** Eur. (investuota 2022-2023: ~ **800 000** Eur – nuosavas indėlis: ~ **300 000** Eur = tikimasi gavus paramą kompensuoti ~ **500 000 Eur savivaldybės biudžeto lėšų**).

RTVIC ir Rokiškio tautodailinkų asociacijos duomenimis, 2022 m. Salų dvaro sodybos rūmų lankytojų skaičius siekė apie **20 119 (**RTVIC duomenys - 873 lankytojai, Rokiškio tautodailininkų asociacija- 19 246 lankyt.). Norint gauti maksimalų balų skaičių pagal investicijų efektyvumo kriterijų, tenkantį po projekto 1 lankytojui/Eur, būtina nusimatyti kaip įmanoma didesnį dvaro lankytojų skaičiaus pokytį per 5 m. po projekto laikotarpio, numatant, kad dvaro lankytojų skaičius 2029 m. sieks 36 400 lankytojų.

Projekto metu planuojama numatyti lėšų ekspozicinių baldų ir įrangos įsigijimui, siekinat užtikrinti objekte kultūros paslaugų teikimo tęstinumą.

**Laukiami rezultatai.**

Paskatintas turizmo augimas Rokiškio rajono savivaldybėje; išaugęs Salų dvaro ir viso rajono gyventojų pasitenkinimas kultūrinėmis paslaugomis; dar didesnis dvaro įveiklinimas ir atnuajintas kultūros paveldo objektas; užtikrinta darni įvairiapusė savivaldybės plėtra.

**Finansavimo šaltiniai ir lėšų poreikis**.

Bendras projekto biudžetas 2022-2023 m. – apie 800 000 tūkst. Eur, iš jų: ES –apie 500 000 Eur; savivaldybės biudžeto lėšos –apie 300 000 Eur.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su LR Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Strateginio planavimo ir investicijų skyriaus vyr. specialistė Reda Ruželienė